Ritratt: Flickr.com .td_uid_2_60ddc38ea9dc9_rand.td-a-rec-img{text-align:left}.td_uid_2_60ddc38ea9dc9_rand.td-a-rec-img img{margin:0 auto 0 0} Uffiċjali tas-saħħa pubblika qed jgħidu li l-maġġoranza tal-imwiet marbuta mal-Covid-19 fl-Istati Uniti huma nies li ma ħadux il-vaċċin. Qed jisħqu li peress li ħafna nies huma eliġibbli għall-vaċċin, "kważi kull mewt minħabba l-Covid-19, speċjalment fost l-adulti, tista' tiġi evitata". Filwaqt li l-imwiet marbuta mal-Covid-19 qed jonqsu sew minħabba żieda fit-tilqimiet, dawk l-Amerikani vulnerabbli li jew ma jridux jew ma jistgħux jieħdu l-vaċċin, għadhom mhux protetti kontra l-varjant tad-Delta. Dan il-varjant, li huwa mifhum li hu l-iktar wieħed li jinfirex, qed jiġi studjat minn xjentisti. Qed jiġi studjat ukoll jekk dan il-varjant joqtolx iżjed nies mill-varjanti l-oħra tal-coronavirus. Hekk kif id-dinja qed tfittex li tmur lura għall-ħajja ta' qabel il-Covid, fl-Istati Uniti qed jiżdiedu n-nies vulnerabbli. Cecilia Tomori, antropologa u akkademika tas-saħħa pubblika fl-Università ta' John Hopkins, qalet li dan ġara għax l-awtoritajiet tas-saħħa ħadmu ma' pjan li jiffoka fuq ir-responsabbiltà ta' kull ċittadin Amerikan jekk jiħux il-vaċċin jew le. Tomori żiedet li kull meta l-awtoritajiet iħabbru li daqshekk jistgħu jintlibsu maskri f'postijiet tan-negozju, u kull meta jerħu l-miżuri, ikunu qed jgħidu li kull min ma jistax jieħu l-vaċċin minħabba li huwa vulnerabbli, ma jiswiex għas-soċjetà. .td_uid_3_60ddc38eaa09a_rand.td-a-rec-img{text-align:left}.td_uid_3_60ddc38eaa09a_rand.td-a-rec-img img{margin:0 auto 0 0}